CELEX: 32013R1078
Language: sk
Date: 2013-10-31 00:00:00
Title: Vykonávacie nariadenie Komisie (EÚ) č. 1078/2013 z  31. októbra 2013 o povolení kyseliny fumarovej ako kŕmnej doplnkovej látky pre všetky druhy zvierat  Text s významom pre EHP

1.11.2013   
            
            
               SK
            
            
               Úradný vestník Európskej únie
            
            
               L 292/7
            
         VYKONÁVACIE NARIADENIE KOMISIE (EÚ) č. 1078/2013
   z 31. októbra 2013
   o povolení kyseliny fumarovej ako kŕmnej doplnkovej látky pre všetky druhy zvierat
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 9 ods. 2,
   keďže:
   
               (1)
            
            
               Nariadením (ES) č. 1831/2003 sa stanovuje povoľovanie doplnkových látok určených na používanie vo výžive zvierat, ako aj dôvody a postupy udeľovania takýchto povolení. V článku 10 uvedeného nariadenia sa stanovuje prehodnotenie doplnkových látok povolených podľa smernice Rady 70/524/EHS (2).
            
         
               (2)
            
            
               Kyselina fumarová bola v súlade so smernicou 70/524/EHS povolená smernicou Komisie 80/678/EHS (3) bez časového obmedzenia ako kŕmna doplnková látka na použitie u všetkých druhov zvierat. Táto doplnková látka bola následne zapísaná do Registra kŕmnych doplnkových látok ako existujúci výrobok v súlade s článkom 10 ods. 1 písm. b) nariadenia (ES) č. 1831/2003.
            
         
               (3)
            
            
               V súlade s článkom 10 ods. 2 nariadenia (ES) č. 1831/2003 v spojení s jeho článkom 7 bola predložená žiadosť o prehodnotenie kyseliny fumarovej ako kŕmnej doplnkovej látky pre všetky druhy zvierat a o zaradenie danej doplnkovej látky do kategórie doplnkových látok „technologické doplnkové látky“. K žiadosti boli priložené údaje a doklady požadované podľa článku 7 ods. 3 nariadenia (ES) č. 1831/2003.
            
         
               (4)
            
            
               Európsky úrad pre bezpečnosť potravín (ďalej len „úrad“) dospel vo svojom stanovisku z 29. januára 2013 (4) k záveru, že pri navrhovaných podmienkach použitia nemá kyselina fumarová nepriaznivé účinky na zdravie zvierat, ľudí ani na životné prostredie a má potenciál konzervovať krmivo. Úrad nepovažuje osobitné požiadavky na monitorovanie po uvedení na trh za potrebné. Úrad zároveň overil správu o metóde analýzy kŕmnej doplnkovej látky v krmive predloženú referenčným laboratóriom zriadeným nariadením (ES) č. 1831/2003.
            
         
               (5)
            
            
               Z posúdenia kyseliny fumarovej vyplýva, že podmienky povolenia stanovené v článku 5 nariadenia (ES) č. 1831/2003 sú splnené. Používanie kyseliny fumarovej by sa preto malo povoliť podľa prílohy k tomuto nariadeniu.
            
         
               (6)
            
            
               Vzhľadom na to, že okamžité uplatňovanie zmien podmienok povolenia sa z bezpečnostných dôvodov nevyžaduje, je vhodné umožniť zainteresovaným stranám prechodné obdobie, aby sa pripravili na plnenie nových požiadaviek vyplývajúcich z povolenia.
            
         
               (7)
            
            
               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO NARIADENIE:
   Článok 1
   Kŕmna doplnková látka uvedená v prílohe, ktorá patrí do kategórie doplnkových látok „technologické doplnkové látky“ a do funkčnej skupiny „konzervačné látky“, sa za podmienok stanovených v uvedenej prílohe povoľuje ako doplnková látka vo výžive zvierat.
   Článok 2
   Kŕmna doplnková látka špecifikovaná v prílohe a krmivá obsahujúce túto doplnkovú látku, vyrobené a označené pred 21. májom 2014 v súlade s pravidlami platnými pred 21. novembrom 2013, sa môžu naďalej uvádzať na trh a používať až do vyčerpania existujúcich zásob.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 31. októbra 2013
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 268, 18.10.2003, s. 29.
   
      (2)  Smernica Rady 70/524/EHS z 23. novembra 1970 o prídavných látkach do krmív (Ú. v. ES L 270, 14.12.1970, s. 1).
   
      (3)  Tridsiata tretia smernica Komisie 80/678/EHS zo 4. júla 1980, ktorou sa menia a dopĺňajú prílohy k smernici Rady 70/524/EHS o prídavných látkach do krmív (Ú. v. ES L 185, 18.7.1980, s. 48).
   
      (4)  Vestník EFSA (EFSA Journal) 2013 11(2): 3102.
   
      PRÍLOHA
      
                  Identifikačné číslo doplnko vej látky
               
               
                  Doplnková látka
               
               
                  Chemické zloženie, opis, metódy analýzy
               
               
                  Druh alebo kategória zvierat
               
               
                  Maximálny vek
               
               
                  Minimálny obsah
               
               
                  Maximálny obsah
               
               
                  Iné ustanovenia
               
               
                  Koniec obdobia platnosti povolenia
               
            
                  mg účinnej látky na kg kompletného krmiva s obsahom vlhkosti 12 %
               
            
                  
                     Kategória technologických doplnkových látok. Funkčná skupina: konzervačné látky
                  
               
            
                  1a297
               
               
                  kyselina fumarová
               
               
                  
                               
                           
                           
                              
                                 Zloženie doplnkovej látky
                              
                              kyselina fumarová 99,5 %
                              v tuhej forme.
                           
                        
                               
                           
                           
                              
                                 Charakteristika účinnej látky
                              
                              kyselina fumarová
                              C4H4O4
                              
                              č. CAS: 110-17-8.
                           
                        
                               
                           
                           
                              
                                 Analytická metóda
                                  (1)
                              
                              Stanovenie kyseliny fumarovej v kŕmnych doplnkových látkach: infračervenou absorpčnou spektrometriou a titráciou s hydroxidom sodným (Food Chemical Codex 7).
                              Stanovenie kyseliny fumarovej (ako celkovej kyseliny fumarovej) v kŕmnych premixoch a krmivách: iónovou exklúznou vysokoúčinnou kvapalinovou chromatografiou s UV detekciou (HPLC-UV).
                           
                        
               
                  hydina a ošípané
               
               
                  —
               
               
                  —
               
               
                  20 000
               
               
                  Na účely bezpečnosti: pri manipulácii použiť ochrannú dýchaciu masku, okuliare a ochranné rukavice.
               
               
                  21. novembra 2013
               
            
                  mladé zvieratá kŕmené náhradkou mlieka
               
               
                  —
               
               
                  —
               
               
                  10 000 (2)
                  
               
            
                  ostatné druhy zvierat
               
               
                  —
               
               
                  —
               
               
                  —
               
            
         (1)  Podrobné informácie o analytických metódach sú k dispozícii na tejto webovej stránke referenčného laboratória Európskej únie pre kŕmne doplnkové látky: www.irmm.jrc.be/crl-feed-additives
      
         (2)  mg kyseliny fumarovej na kg náhradky mlieka.